Bei da'r Auflåssung von de gaunz'n Friedhöf innahoib von da Lina åb 1. Jänna 1784 z'weg'n de „Josephinisch'n Reforman“ vom Kaisa Joseph II. woa (scho 1783) geplant, den Nikolsduafa Friedhof zum „allgemeinen Freythof vor der Matzleinsdorfer Linie“ füa gaunz Wean zum ausbau'n und auf's Viafåche zum vagressan. Dazua is owa net kumma, da Nikolsduafa Friedhof is nua'r a weng'l vagressat, um an tiakisch'n Beståttungsbereich eaweitat und zum „neuen Matzleinsdorfer Freythof außer der Linie“ umbenaunnt wua'n.